

LĒMUMS

Ādažos, Ādažu novadā

2024. gada 28. martā **Nr.** **93**

**Par adrešu likvidēšanu un maiņu adresācijas objektiem**

Ādažu novada pašvaldības dome izskatīja šādus iesniegumus:

1. Valsts zemes dienesta (turpmāk – VZD) 29.02.2024. paziņojumu (reģ. Nr. ĀNP/1-11-1/24/1125) par Valsts adrešu reģistra informācijas sistēmā reģistrētām adresēm, kas Nekustamā īpašuma valsts kadastra informācijas sistēmā nav piesaistītas nevienam objektam. Paziņojumā lūgts izvērtēt 2 adreses un identificēt to adresācijas objektus, ja tādi ir, norādot kadastra apzīmējumus, vai arī pieņemt lēmumu par adrešu likvidēšanu, ja adresācijas objekts nepastāv.

Izvērtējot paziņojumā iekļautās adreses, pašvaldības speciālisti secināja, ka tās nav un netiks piesaistītas adresācijas objektiem, un tādēļ ir likvidējamas.

1. SIA “Fargo” 11.01.2024. iesniegumu par VZD veiktām izmaiņām attiecībā uz uzņēmumam piederošas ēkas Cīruļu iela 29, Kalngale, Carnikavas pag., Ādažu nov., ar kadastra apzīmējumu 8052 007 0478 011 atrašanās vietu. Ēka tika piereģistrēta uz citas zemes vienības ar adresi Cīruļu iela 25A, Kalngale, Carnikavas pag., Ādažu nov., un ar kadastra apzīmējumu 8052 007 0846. Līdz ar to ēkas adrese ir maināma, piesaistot adresi zemes vienības adresei, par ko uzņēmums tika informēts ar Ādažu novada būvvaldes 30.01.2024. atbildes vēstuli Nr. ĀNB/3-7/24/9. Ņemot vērā, ka uz zemes vienības jau atrodas divas ēkas ar adresēm Cīruļu iela 25A, Kalngale, Carnikavas pag., Ādažu nov., un Cīruļu iela 25B, Kalngale, Carnikavas pag., Ādažu nov., ēkai ar kadastra apzīmējumu 8052 007 0478 011, ir piešķirama jauna adrese, jo tā nav funkcionāli saistīta ar parējām ēkām.

Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības mainīt adresi, vai likvidēt piešķirto adresi, ja tā neatbilst šo noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 13.2. apakšpunktā ir noteikts, ka, ja apbūvei paredzētajai zemes vienībai adrese ir piešķirta, tad katrai nākamajai ēkai (aiz pirmās), kas tiek būvēta vai ir uzbūvēta uz apbūvei paredzētās zemes vienības, izvērtējot konkrēto situāciju, piešķir jaunu adresi.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 15., 13.2. un 20. punktu, kā arī Attīstības komitejas 13.03.2024. atzinumu, Ādažu novada pašvaldības dome

**NOLEMJ:**

1. Likvidēt adreses saskaņā ar sarakstu:

|  |  |
| --- | --- |
| **Adreses kods** | **Adreses pieraksts** |
| 105136001 | Muižas iela 1A, Ādaži, Ādažu nov., LV-2164 |
| 103935452 | Muižas iela 1B, Ādaži, Ādažu nov., LV-2164 |

1. Mainīt adresi:

|  |  |  |  |  |
| --- | --- | --- | --- | --- |
| **Adresācijas objekts** | **Adresācijas objekta kadastra apzīmējums** | **Adresācijas objekta esošā adrese** | **Adreses kods** | **Adresācijas objekta jaunā adrese** |
| ēka | 8052 007 0478 011 | Cīruļu iela 29, Kalngale, Carnikavas pag., Ādažu nov. | 106732636 | Cīruļu iela 25C, Kalngale, Carnikavas pag., Ādažu nov. |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un SIA “Fargo” e-adresi.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU